mk ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk kk kk kk kk kk kk kk kk kk en kk kk kk kk ja kk ru bg kk de kk kk
Жайылымды көлдете суару жұмысы жүзеге аспақшы
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Күні: 29.08.2018, 46 рет оқылды
Бүгін Жәнібек аудандық мәдениет үйінде Конституция күніне арналған салтанатты жиын өтті. Алдымен залға шекарашы сарбаздар ҚР Мемлекеттік туын енгізді. Мемлекеттік әнұран орындалды. Аудан әкімі Азамат Сафималиев құттықтау сөз сөйледі. -Баршаңызды 30 тамыз – Қазақстан Республикасының Конституциясы күнімен құттықтаймын. Еліміздегі татулық, ұлттар арасындағы келісім мен бірліктің арқасында тарихи өлшемдегі қысқа мерзім ішінде Қазақстан экономикалық даму қарқыны бойынша посткеңестік кеңістікте көшбасшы орындарды иеленіп, салиқалы да сарабдал ішкі және сыртқы саясатты жүзеге асыру нәтижесінде әлемнің барынша дамыған мемлекеттерінің арасында лайықты орнын таба білді. Еліміз зор экономикалық жетістіктерге қол жеткізіп, қазақстандықтардың құқықтары мен мүдделерін қорғауда кешенді жұмыстарды іске асырып келеді. Мұндай игі істердің жемісін облыс орталығынан шалғай жатқан аудан тұрғындары да айқын сезінуде. Ауданымызда бой көтерген жаңа әлеуметтік нысандар мен тұрғын үйлердің саны жыл санап артуда. Осындай жұмыстарды жүзеге асыруда әрқайсыңызға зор денсаулық, отбасыларыңызға құт-береке, амандық тілеймін,- деді аудан басшысы. Сонан кейін Азамат Сафималиұлы аудандық мәслихат сессиясының 2018 жылғы 25 тамыздағы №23-5 шешімімен Сәния Ғайнөшеваға берілген «Жәнібек ауданының құрметті азаматы» атағын салтанатты түрде табыс етті. Сондай-ақ ол аудандық демалыс орталығының балалар және жасөспірімдермен жұмыс жөніндегі бөлімнің басшысы Гүлжан Ниязалиева, мемлекеттік қызмет ардагері, «Надежда» ансамблінің жетекшісі Наталья Сажина, аудандық орталық аурухананың психиатор-нарколог дәрігері Гүлнар Погульскаяларға облыс әкімі Алтай Көлгіновтің алғысхатын табыстады және аудандық «Жәнібек сазы» фольклорлық ансамблінің көркемдік жетекшісі, ҚР музыка саласының үздігі Анаргүл Кенжеғалиева, аудандық экономика және қаржы бөлімінің есепшісі Болат Салыхов, аудан әкімі аппаратының персоналды басқарудың бірыңғай қызметінің басшысы Айсұлу Абдолова, аудандық орталық аурухананың педиатор-дәрігері Жалғас Сағадетов, аудандық орталықтандырылған кітапханалар жүйесінің оқырмандарды қамту бөлімінің меңгерушісі Алмагүл Жұмалиеваларды өз атынан алғысхаттармен марапаттады. Салтанатты жиын соңы мерекелік концертке ұласты.
Күрделі жөндеуден кейін ашылды
Күні: 29.08.2018, 128 рет оқылды
Бүгін Конституция күні қарсаңында Жәнібек ауданындағы Т.Жароков атындағы ЖББОМ жанындағы интернаттың күрделі жөндеуден кейінгі ашылу салтанаты болды. -Ең алдымен баршаңызды Қазақстан Республикасының Конституциясы күнімен құттықтаймын! Қазіргі таңда білім беру үдерісінің дұрыс жүруі, білім ордаларына, ұстаздарға жағдайдың жасалуы жоғары маңызға ие. Ағымдағы жылы ауданның білім беру саласына бөлінген қаражат 1 млрд 611 миллион теңге немесе жергілікті бюджеттің 38 проценті. Жалпы айтқанда, аудан мектептеріндегі оқушылардың орта білім алуына жан-жақты жағдай жасалынуда. Ал Т.Жароков атындағы ЖББОМ жанындағы интернатқа күрделі жөндеу жұмыстарын жүргізу үшін аудандық бюджеттен жалпы сомасы 21 млн 280 мың теңге жұмсалды. Осы орайда жөндеу жұмыстарын сапалы әрі уақтылы орындаған  елдің азаматы Есқайыр Кафарұлына шынайы алғысымды білдіремін, — деген аудан әкімі Азамат Сафималиев «Символ» ЖШС-ның жетекшісі, аудандық мәслихаттың депутатын өз атынан алғысхатпен марапаттады. Бұдан кейін Азамат Сафималиұлы мен ардагер-ұстаз Болат Закарин лента қию рәсімін жасап, жиналған көпшілік ішке енді. Екі қабатты ғимараттың сырты қандай болса, іші де солай сыңғырлап тұр. Екі, төрт оқушыға арналған жатын бөлмелер қажетті су жаңа жихаздармен қамтамасыз етілген. Шағын мәжіліс залы, медбике бөлмесі, жуынатын орындар қарастырылған. Бір сөзбен айтқанда, оқушылардың алаңсыз білім алуына барлық жағдай туғызылған.
«Ата Заң – елдігіміздің еңсесі»
Күні: 29.08.2018, 18 рет оқылды
Бүгін Жәнібек аудандық ардагерлер үйінде осындай атаумен аудандық орталықтандырылған кітапханалар жүйесінің және аудандық ардагерлер кеңесінің ұйымдастыруымен дөңгелек үстел оздырылды. Онда аудандық ішкі саясат бөлімінің басшысы Жанар Қошанова, аудандық ардагерлер кеңесінің төрағасы Амангелді Уәлиев, аудандық соттың судьясы Нұрмұханбет Жұмәлі, аудандық мәдениет, тілдерді дамыту, дене шынықтыру және спорт бөлімінің басшысы Бекежан Шарафутдиновтер шараға жиналғандарды Конституция күнімен құттықтап, Ата Заң туралы ой-пікірлерін ортаға салса, зейнеткер Меңсұлу Жұмақұлова өзінің арнауын оқыды. Дөңгелек үстел барысында аудандық саз мектебі директорының міндетін атқарушы Назгүл Сейтешева бастап келген вокал тобы (оқытушысы Д.Үмбетәлі) «Отаным», «Тәуелсіз қазақ қызымын» әндерін орындады. Аудандық кітапхананың белсенді оқырмандары ақындардың Ата Заң туралы өлеңдерін мәнерлеп оқыды. Әнші Қажымұқан Хамидолла «Көк тудың желбірегені» әнін шырқата салды. Шара соңында кітапханашы Жібек Орынғалиқызы «Ардың шыңы – Ата Заң» атты кітап көрмесіне шолу жасады.
Күні: 29.08.2018, 68 рет оқылды
Жәнібек аудандық ішкі істер бөлімінің криминалды полиция бөлімшесінің жедел уәкілі, полиция аға лейтенанты Амандық Жақсығалиевтың бізге берген мәліметіне сәйкес, аудан көлемінде «Көкнәр-2018» жедел профилактикалық іс-шарасын өткізу барысында Талов ауылының батыс бағытындағы 30 шақырым қашықтықтан өздігінен өсіп тұрған көлемі 1,5 гектар болатын жабайы сора анықталған. Құрамында аудандық ішкі істер бөлімінің криминалды полиция бөлімшесінің жедел уәкілі М.Бапахов, жергілікті полиция қызметінің учаскелік полиция инспекторы Б.Темірәлиев, Талов елді мекені бойынша шекара учаскесінің шекарашысы Е.Есенғұлов және ауылдық округ әкімі аппаратының қызметкерлері бірлесіп жабайы сораны өртеу тәсілімен жойған.
Туған күніңізбен, Сәбит Сәуменұлы!
Күні: 29.08.2018, 54 рет оқылды
Қасиетті де киелі Жәнібек ауданында талай марқасқалардың кіндік қандары тамған. Ауданымыздан түлеп ұшқан мемлекет және қоғам, өнер мен мәдениет, әскери қайраткерлер баршылық.  Солардың бірі – жерлесіміз, генерал-майор Сәбит Сәуменұлы Тауланов. Есімі кезінде КСРО-ға танылған, ауған соғысының ардагері,  әскери қайраткер. Еліміздегі «Арыстан» мамандандырылған лицейінің басшысы,  «Отанға қызметі үшін» III  дәрежелі ордені (1989 жыл), тарих ғылымдарының кандидаты (1993 жыл), педагогика ғылымдарының докторы (2006 жыл), доцент (2012 жыл), Батыс Қазақстан облысы, Жәнібек ауданының құрметті азаматы (2012 жыл), «Қазақстан Республикасы білім беру ісінің құрметті қызметкері» (2013 жыл), «Құрмет» ордені (2013 жыл) осындай марапаттардың иесі Сәбит Сәуменұлымен 2017 жылы 31 мамыр күні РФ астанасы Мәскеу қаласындағы «1941-1945 жылдардағы Ұлы Отан соғысының Орталық музейінің» Даңқ залында Кеңес Одағының Батыры, әскери қайраткер, армия генералы, ҚР тұңғыш Қорғаныс министрі, «Халық қаһарманы» Сағадат Нұрмағамбетовтің қола мүсінін тапсыруға арналған салтанатты шарада кездескен едім. Сәбит ағамыз менің Жәнібектен екенімді естіген кезде құшағын айқара ашып, төс қағыстырып амандасып, аты-жөнімді,  елдің жаңалығын, ата көршілерін, ел азаматтарын сұрап, олардың халдерін біліп, туған жерге деген сағыныш сезімін білдірген болатын-ды.
Бүгін жерлесіміз Сәбит Сәуменұлының туған күні. Ағамыз жетпістің біріне келді. Сәбит Сәуменұлына зор денсаулық, отбасына бақ-береке, ырыс-құт және «Арыстан» мамандандырылған лицейіндегі жас ұрпақты тәрбиелеу жолындағы еңбегіне толайым табыстар тілеймін.  Аға, ұрпақтарыңыздың қызығын көріңіз. Біз сізбен мақтанамыз. Генерал-майор Сәбит Таулановқа бірнеше сұрақ қойып, тұшымды жауап алған сұхбатымызды патша көңіл оқырмандарымыз аудандық мерзімді басылымның алдағы санынан оқи алады.
Күні: 27.08.2018, 70 рет оқылды
Бүгін аудан орталығындағы Т.Жароков атындағы білім ордасында «Дәстүрлі емес діни ағымдарға қарсы жастардың діни сауатын арттыру» тақырыбында аудан мектептеріндегі директорлардың тәрбие ісі жөніндегі орынбасарлары, психологтар мен  тарих пәні мұғалімдерінің қатысуымен семинар-тренинг оздырылды. Семинар-тренингтің басында аудандық ішкі саясат бөлімінің басшысы Жанар Қошанова алдымен сөз кезегін алып, облыс орталығынан келген БҚО Дін істері басқармасының «Дін мәселелерін зерттеу орталығы» МКК-ның бөлім басшысы Наурыз Убаев пен Орал қалалық Тәжіден Батырұлы атындағы мешітінің найб имамы Әсет Раманқұловты таныстырып өтті. Әсет Исламбекұлы «Дәстүрлі емес діни ағымдардың таралуы және оларға қарсы тұрудың негізгі жолдары», Наурыз Ибатұлы «Дәстүрлі емес ағымдарға қарсы жастардың діни сауаттылығын арттырудың маңызы» атты тақырыптарда дәріс оқып, келелі ой қозғап, негізгі мақсаттары облыс тұрғындарын діни сауаттандыру екенін айта келіп, Құрбан шалу, жеткіншек ұрпаққа  патриоттық тәрбие беру, дәстүрлі дін, салт-дәстүр, өзге дінде жүргендерді қалай ажыратуға болатындығын тілге тиек етіп, дұрыс діни білім алу үшін оқуға арналған кітаптарды атап шықты. Ауыл зиялы қауым тарапынан тақырып аясында қойылған сұрақтарға  облыс орталығынан келген теолог мамандар жауаптар беріп, ойларымен бөлісті. Семинар-тренинг соңында барша қатысқандарға арнайы сертификаттар табыс етілді.
«Төртінші өнеркәсіптік революция жағдайындағы адами капитал»
Күні: 27.08.2018, 116 рет оқылды
Бүгін Жәнібек аудандық мәдениет үйінде осындай тақырыппен аудан білім беру қызметкерлерінің тамыз кеңесі болып өтті. Оны аудандық білім беру бөлімі басшысының міндетін атқарушы Данияр Оспан кіріспе сөз сөйлеп ашты. Әрі қарай кеңеске қатысушыларды аудан әкімі Азамат Сафималиев, облыстық білім басқармасының өкілі Райгүл Қуанышқалиева құттықтады. Кеңес барысында Е.Ниетқалиев атындағы ЖББОМ директорының оқу ісі жөніндегі орынбасары Райхан Ғиззатова «Мектептердегі оқу-тәрбие жұмысы: қазіргі заманғы модель, даму үрдістері және перспективалары», мектептен тыс жұмыстар орталығының қосымша білім беру педагогі Мақсат Өтепбергенов «Цифрлы Қазақстан» бағдарламасын дамыту – уақыт талабы», аудандық білім беру бөлімінің әдіскері Зәмзагүл Макишева «Инклюзивті білім беру: инклюзивтік қоғамға барар жолдағы тәжірибе» тақырыптарында баяндама жасады. Аудан әкімі Азамат Сафималиұлы бір топ ұстаздарға ҚР Білім және ғылым министрінің құрмет грамотасы мен алғысхатын, Қазақстандық салалық білім және ғылым қызметкерлері кәсіподағының «Білім және ғылым қызметкерлерінің кәсіподағына сіңірген еңбегі үшін» төсбелгісін, аудан әкімінің алғысхатын, Райгүл Тілекқабылқызы облыстық білім басқармасының құрмет грамотасы мен лагерьлерге жазғы демалыс қорытындысы бойынша дипломдар, Данияр Ғибратұлы аудандық білім беру бөлімінің грамотасын, аудандық кәсіподақ комитетінің төрайымы Аққу Нұрғалиева Қазақстандық салалық білім және ғылым қызметкерлері кәсіподағының құрмет грамотасын, аудандық білім беру бөлімі кәсіподақ комитетінің алғысхаты мен сыйлықтарын салтанатты түрде табыс етті.          Сондай-ақ кеңес барысында Ө.Сахипов атындағы ЖББОМ-ның қазақ тілі мен әдебиеті пәнінің мұғалімі Кәкима Әліпқалиева мен аудандық балалар-жасөспірімдер туризмі және экология орталығының әдіскері Асқар Есекеевтің облыстық білім басқармасының құрмет тақтасынан орын алғандығы және мектептен тыс жұмыстар орталығының қосымша білім беру педагогі Мақсат Өтепбергеновтің облыстық білім басқармасының «Үздік қосымша білім беру педагогі» аталымына ие болғандығы хабарланып, оларға көпшілік тарапынан құрмет көрсетілді.
Күні: 25.08.2018, 56 рет оқылды
Бүгін Жәнібек аудандық маслихатының үзілістен кейін кезекті жиырма үшінші сессиясының отырысы оздырылды.Сессияға №10 Борсы сайлау округі бойынша депутат  Біржан  Қуанәлиев төрағалық етті. Басқосуға сондай-ақ, аудан әкімінің орынбасары Жақсылық Абдолов, аудандық мәслихат депутаттары қатысты. Сессия жұмысына ұсынылған мәселелердің  бірі Жәнібек аудандық мәслихатының 2012 жылғы 14 қарашадағы №7-3 «Жәнібек ауданында аз қамтамасыз етілген отбасыларға (азаматтарға) тұрғын үй көмегін көрсету Қағидасын бекіту туралы» шешіміне өзгерістер  мен толықтырулар енгізу туралы болды. Бұл жөнінде аудандық жұмыспен қамту және әлеуметтік бағдарламалар бөлімінің басшысы  Ғибрат  Айтқалиев баяндама жасады. Ол сондай-ақ, аудандық мәслихаттың 2013 жылғы 20 желтоқсандағы №20-1 «Жәнібек ауданының әлеуметтік көмек көрсету, оның мөлшерлерін белгілеу және мұқтаж азаматтардың жекелеген санаттарының тізбесін айқындау қағидасын бекіту туралы» шешіміне өзгерістер  енгізу туралы да баян етті. Өз кезегінде  аудан әкімінің орынбасары Жақсылық Абдолов  «Жәнібек ауданының құрметті азаматы» атағын беру туралы азаматтардың тізімін ұсынды.Олар білім саласында ұзақ жылдар қалтқысыз қызмет еткен Қабаш Жүнісов,Карл Батыров,Сәния Ғайнөшева. Соңғы мәселеде аудандық мәслихаттың кезекті сессиясының төрағасына  Күйгенкөл сайлау округі бойынша депутат Гүлбарам Исентаеваның кандидатурасы ұсынылды. Ұсынылған қандидатураны депутаттар бірауыздан қолдады. Ә.Сірәлі
Күні: 25.08.2018, 36 рет оқылды
Жәнібек аудандық мәдениет және демалыс  саябағында Борсы ауылдық округінің көркемөнерпаздары келіп, жәнібектіктерге өнерлерін паш етті. Теміржолшылар күні мерекесімен тұспа тұс келген  салтанатты жиында  алғашқы сөз кезегін алған Астрахан орталығы мекемесінің  Верхний Баскунчак – Красный Кут селосының «Еңбек қауіпсіздігі» бөлімшесінің ревизоры  Людмила Хлабыстова еліміздің экономикасының дамуына үлестерін қосып, Отан байлығын еселеуде айырықша еңбектеніп жүрген әріптестерін, осы саланың еңбек ардагерлерін кәсіби мерекелерімен құттықтап, еңбектеріне табыс, жанұяларына бақыт, қуаныш пен шаттық тіледі. Людмила Саборгалиқызы болат жолдың мамандық иелері біріккен Жәнібек-Коммунистический станциясының  басшысы Жанна Сайғынова, қызметкерлер  Жүсіп Кенжин, Рысты Сағынғалиева, Гүлнара Қаспақова, Гүлнара Молдағалиева, Малина Есмұхамбетоваларға және Жәнібек  теміржол станциясының механиктері мен байланысшыларының барлығына дерлік жекелей алғысхаттар табыстады. Сондай-ақ, кеште Жәнібек-Коммунистический станциясының  басшысы Жанна Сайғынова, Жәнібек теміржол станциясының кезекшісі Рысты Сағынғалиева, механик Павел Солопов, байланысшы Марат Калаков, жол мастері Жүсіп Кенжин аудан әкімі атынан грамоталарға ие болды. Кешті әрмен қарай Ғұмар бабаның туған жерінен келген көркемөнерпаздар «Туған жерім – тал бесігім» атты концерттік бағдарламамен жалғастырды. Концертте Ранида Майдушева, Мербол Ихсанов, Дарын Дияр, «Зерде» әжелер ансамблі, Асылан Құзайыр, Өркен Қаменов сынды өнерлі өрендер тыңдарманға тамаша көңіл күй сыйласа, Ғарифа Әзербаеваның жетекшілігіндегі «Аққайың» халықтық би ансамблінің қыздары қазақ биін, «Бикештер», орыс, өзбек халықтарының билерін жоғары дәрежеде көрсетіп, көрермен қошеметіне бөленді. Саябаққа сән берген ақшаңқан киіз үйге борсылықтардың жайған ақ дастарханы да ұлттық тағамға толы. «Туған өлкем – неткен көркем» тақырыбында ауылдық ғажап табиғатынан көрініс беретін фотосуреттер көрмесі, қолөнер туындыларынан жасақталған көрме тартымды ұйымдастырылған.
Күні: 25.08.2018, 32 рет оқылды
Жәнібек ауылының орталық базарында апта сайын өткізілетін ауыл шаруашылығы жәрмеңкесі өз жалғасын тауып жатыр. Бұл жолы да «Мектепке жол» акциясы аясында қаз-қатар тізілген үстелдердің үстіне оқушыларға қажетті құрал-жабдықтар, дәптерлер қойылған. Ал былайғы халық қой, таулықтар әкелген қолдың майын, көршілес Ресейден жеткізілген қауын, қарбыз, қияр, қызанақ өнімдерін қолжетімді бағамен алып жатты.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті